BG
17.4.2023 г.
Официален вестник на Европейския съюз
C 134/21
Жалба, подадена на 2 март 2023 г. — Konings/EUIPO — Manuel Busto Amandi (MAY GOLD) (Дело T-112/23) (2023/C 134/28) Език на жалбата: английски Страни Жалбоподател: Konings NV (Зонховен, Белгия) (представители: K. Neefs, S. de Potter и T. Baetens, lawyers) Ответник: Служба на Европейския съюз за интелектуална собственост (EUIPO) Друга страна в производството пред апелативния състав: Manuel Busto Amandi, SA (Вилавициоса, Испания)
Данни за производството пред EUIPO Притежател на спорната марка: другата страна в производството пред апелативния състав Спорна марка: словна марка на Европейския съюз „MAY GOLD“ — заявка за регистрация № 9 103 268 Производство пред EUIPO: производство по отмяна Обжалвано решение: решение на четвърти апелативен състав на EUIPO от 28 ноември 2022 г. по преписка R 1778/2021-4
Искания Жалбоподателят моли Общия съд: — да отмени обжалваното решение в частта му, с която потвърждава решението на отдела по отмяна за отхвърляне на искането на жалбоподателя за отмяна на търговската марка за „Безалкохолни напитки, в частност плодови безалкохолни газирани напитки; безалкохолни плодови напитки и сокове“, които са стоки от клас 32 от Ницската спогодба; — да осъди EUIPO да заплати съдебните разноски или, при условията на евентуалност, ако другата страна встъпи в производството, да осъди солидарно другата страна и EUIPO да заплатят съдебните разноски на жалбоподателя.
Изложени основания — Нарушение на член 41, параграф 2, буква в) от Хартата и на член 18, член 58, параграф 1, буква a) и член 94 от Регламент (ЕС) 2017/1001 на Европейския парламент и на Съвета, — Нарушение на член 41, параграф 2, буква в) от Хартата, на член 70, параграф 2 и член 94, параграф 1 от Регламент (ЕС) 2017/1001 на Европейския парламент и на Съвета, и на член 26, параграф 1 от Делегиран регламент (ЕС) 2018/625 на Комисията, — Нарушение на член 18, член 58, параграф 1, буква a) и член 94 от Регламент (ЕС) 2017/1001 на Европейския парламент и на Съвета, и на член 55, параграф 1 от Делегиран регламент (ЕС) 2018/625 на Комисията.
Жалба, подадена на 3 март 2023 г. — Kantstraße Paris Bar/EUIPO — Superstudio21 (Bar Paris) (Дело T-117/23) (2023/C 134/29) Език на жалбата: немски Страни Жалбоподател: Kantstraße Paris Bar GmBH (Берлин, Германия) (представители: U. Hildebrandt и A. Wulff, адвокати)